Kateter (møbel)

Kateter (fra gresk καθέδρα kathédra, 'sete', biskopens 'trone') er et bord for læreren i tradisjonelt utformet klasserom, eller en lærertrone eller tale- eller prekestollignende lesepult ved læreauditorier av eldre type. 

Det kateter man kjenner fra tradisjonelle norske skoler kan være formet som et skrivebord eller en disk med plass til undervisingsutstyr. Kateteret er plassert nær tavlen og lar læreren sitte vendt mot elevene/studentene. Det kan stundom stå på en forhøyning (et podium) som gjør det lettere for læreren å se og bli sett av klassen. 

Kateteret var tradisjonelt brukt i høyere utdanning, ved læresetene knyttet til latinskole og universiteter, og ved innføringen av fastskolene fra 1860 i Norge kom det i bruk også i norsk folkeskole.

Utdanning
Møbler